Pamamaraang makaagham

Ang pamamaraang makaagham ay kalaguman ng mga pamamaraan sa pagsusuri ng mga balagha, ang paglikom ng bagong kaalaman, ang pagtutuwid at pagsasakatuparan ng mga nakalipas na kaalaman. Batay ito sa mga patunay na namamatiyagan, empirikal, nasusukat, at sumasailalim sa mga matuwid na prinsipyo.

Kahit na ang mga paraan sa larangan ng pag-usisa ay may pagkakaiba, may mga angkin itong katangian na masusumpungan lamang sa makaagham na pag-usisa kaysa sa ibang paraan ng pagpapaunlad ng karunungan. Ang mga mananaliksik sa agham ay nagmumungkahi ng tiyak na huna-huna bilang paliwanag sa isang likas ng balagha at gumagawa sila ng mga pagsubok upang subukan kung talagang tama ang kanilang hula. Inuulit ang mga hakbang na ito upang mapataas ang pag-asang mahulaan ng mabuti ang mga hinatnan sa hinaharap. Ang mga hinua na lumalagom sa lalong malawak na pag-usisa ay gumagampan na bigkis sa mga mas makitid na huna-huna upang makabuo ng malinaw na balangkas. Ito rin ay tumutulong sa pagbuo ng mga bagong huna-huna gayundin sa paglalagak sa mga tiyak na huna-huna sa isang mas malawak na pag-unawa.

Karaniwan sa maraming larangan sa pag-usisa ay ang mithiing maging tapat sa sa mga takbo nito upang walang kinikilingan ang isang imbestigador sa pagpapaliwanag sa mga hinatnan o pagbabago ng hinatnan. Ang isa pang inaasahan dito ay ang ma-itala ng lubos ang mga pagkakaalam at pamamaraan upang maingat na masuri ng ibang dalubhasa at mananaliksik at sagayon ay mabigyan ng pagkakataong matiyak ang mga hinatnan sa pamamagitan ng pag-ulit nito. Itinatatag din ito upang sukatin ang estadistikang reliabilidad ng hinatnan. Maaring kasama rin sa makaagham na paraan ang sumubok, kung maari at kinakailangan, upang makamtan na supilin ang mga bagay na nakapaloob sa larangang inuusisa na maaring galawin upang subukin ang bagong huna-huna atnang mapalawig ang kaalaman.

 Tingnan din 
 Agham

Mga pananda


Kategorya:Pilosopiya ng agham
Kategorya:Empirisismo